CELEX: 32003R1291
Language: mt
Date: 2003-07-18 00:00:00
Title: Ir-Regolament tal-Kummissjoni (KE) Nru 1291/2003 tat-18 ta’ Lulju 2003 li jissupplimenta l-Anness mar-Regolament (KE) Nru 2400/96 dwar id-dħul ta’ ċerti ismijiet fir-“Reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti” ipprovvdut fir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal ċerti prodotti agrikoli u oġġetti ta’ l-ikel (Pane di Altamura)

Avviż Legali Importanti

|

32003R1291

Ir-Regolament tal-Kummissjoni (KE) Nru 1291/2003 tat-18 ta’ Lulju 2003 li jissupplimenta l-Anness mar-Regolament (KE) Nru 2400/96 dwar id-dħul ta’ ċerti ismijiet fir-“Reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti” ipprovvdut fir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal ċerti prodotti agrikoli u oġġetti ta’ l-ikel (Pane di Altamura)  

Official Journal L 181 , 19/07/2003 P. 0012 - 0019 CS.ES Chapter 3 Volume 39 P. 309  - 316 ET.ES Chapter 3 Volume 39 P. 309  - 316 HU.ES Chapter 3 Volume 39 P. 309  - 316 LT.ES Chapter 3 Volume 39 P. 309  - 316 LV.ES Chapter 3 Volume 39 P. 309  - 316 MT.ES Chapter 3 Volume 39 P. 309  - 316 PL.ES Chapter 3 Volume 39 P. 309  - 316 SK.ES Chapter 3 Volume 39 P. 309  - 316 SL.ES Chapter 3 Volume 39 P. 309  - 316

		Ir-Regolament tal-Kummissjoni (KE) Nru 1291/2003tat-18 ta’ Lulju 2003li jissupplimenta l-Anness mar-Regolament (KE) Nru 2400/96 dwar id-dħul ta’ ċerti ismijiet fir-"Reġistru tad-denominazzjonijiet protetti ta’ l-oriġini u l-indikazzjonijiet ġeografiċi protetti" ipprovvdut fir-Regolament tal-Kunsill (KEE) Nru 2081/92 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għal ċerti prodotti agrikoli u oġġetti ta’ l-ikel (Pane di Altamura)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ l-indikazzjonijiet ġeografiċi u d-denominazzjonijiet ta’ l-oriġini għall-prodotti agrikoli u l-oġetti ta’ l-ikel [1], kif l-aħħar emendat bir-Regolament tal-Kummissjoni (KE) Nru 806/2003 [2], u b’mod partikolari l-Artikolu 6 (3) u (4) tiegħu,Billi:(1) Skond l-Artikolu 5 tar-Regolament (KE) Nru 2081/92, l-Italja bagħtet applikazzjoni sabiex l-isem "Pane di Altamura" jiġi rreġistrat bħala denominazzjoni protetta ta’ l-oriġini.(2) L-applikazzjoni nstabet, skond l-Artikolu 6(1) ta’ dan ir-Regolament, li tikkonforma mar-Regolament, u b’mod partikolari li tinkludi l-partikolaritajiet kollha pprovvduti fl-Artikolu 4 tar-Regolament.(3) Ir-Repubblika Ellenika bagħtet lill-Kummisjoni dikjrazzjoni ta’ oġġezzjoni fit-tifsira ta’ l-Artikolu 7 tar-Regolament (KEE) Nru 2081/92 b’riżultat tal-pubblikazzjoni fil-Ġurnal Uffiċjali tal-Komunitajiet Ewropej ta’ l-elementi ewliena li għandhom x’jaqsmu ma’ l-applikazzjoni għar-reġistrazzjoni tal-"Pane di Altamura". L-oġġezzjoni kellha x’taqsam man-nuqqas tal-konformità mal-kondizzjonijiet riferiti fl-Artikolu 2 tar-Regolament. Fil każ ta’ denominazzjoni ta’ l-oriġini, il-produzzjoni, il-proċess u t-tħejjija jridu jsiru fiż-żona ġeografika definita. Madankollu, il-każ tal-"Pane di Altamura", skond l-ispeċifikazzjoni tal-prodott, il-ħobs kien magħmul minn materja prima, is-smid, prodotta minn ħames muniċipalitajiet differenti: Altamura, Gravina di Puglia, Poggiorsini, Spinazzola u Minervo Murge, filwaqt li ż-żona tal-proċessar f’ħobż kienet ristretta għall-muniċipalità ta’ Altamura.(4) Ir-Repubblika Portuġiża bagħtet lill-Kummissjoni dikjarazzjoni ta’ oġġezzjoni fit-tifsira ta’ l-Artikolu 7 tar-Regolament (KEE) Nru 2081/92 b’riżultat tal-pubblikazzjoni fil-Ġurnal Uffiċjali tal-Komunitajiet Ewropej ta’ l-elementi ewliena li għandhom x’jaqsmu ma’ l-applikazzjoni għar-reġistrazzjoni tal-"Pane di Altamura". L-oġġezzjoni kellha x’taqsam ma’ l-istess argumenti bħal dawk imressqa mir-Repubblika Ellenika. B’żieda ma’ dan, kien muri illi l-applikazzjoni għar-reġistrazzjoni kellha tkun bħala indikazzjoni ġeografika protetta u mhux bħala denominazzjoni protetta ta’ l-oriġini.(5) Id-dikjarazzjonijiet dwar l-oġġezzjoni mir-Repubblika Ellenika u r-Repubblika Portugiża kienu ammissibbli fit-tifsira ta’ l-Artikolu 7(4) tar-Regolament. Il-Kummissjoni talbet lill-Istati Membri interessati li jfittxu ftehim fosthom skond il-proċeduri interni tagħhom.(6) Fit-tweġiba tagħha rigward l-oġġezzjonijiet mir-Repubblika Ellenika u r-Repubblika Portugiża, ir-Repubblika Taljana ddikjarat illi taqbel mal-kummenti magħmula. Uriet ukoll illi d-definizzjoni taż-żona tal-produzzjoni tal-materja prima u taż-żona tat-tħin b’mod differenti miż-żona tal-produzzjoni tal-ħobż kienet ir-riżultat ta’ żball tal-pinna, u pprovvdiet verżjoni bi kliem ġdid tal-paragrafu li jiddefinixxi ż-żona ġeografika fis-sommarju ta’ l-ispeċifikazzjonijiet li jiddikjara illi ż-żona tal-produzzjoni tal-"Pane di Altamura" hija l-istess bħal dik tal-materja prima.(7) Ir-Repubblika Ellnika wieġbet illi ma kellhiex oġġezzjonijiet iktar għar-reġistrazzjoni ta’ l-isem "Pane di Altamura".(8) Ir-Repubblika Portugiża wieġbet illi ssostni l-oġġezzjoni tagħha għar-reġistrazzjoni ta’ l-isem "Pane di Altamura" bħala denominazzjoni protetta ta’ l-oriġini. Uriet illi ma kienx jidher approprjat li l-isem ġeografiku "Pane di Altamura" jintuża għalbiex jirreferi għal prodott li joriġina fiż-żona ġeografika intiera li tikkorrispondi mal-ħames muniċipalitajiet imsemmija hawn fuq u li teżisti xiehda fid-dikjarazzjoni sommarja illi l-muniċipalità ta’ Altamura biss kienet imsemmija għall-produzzjoni tal-ħobż u mhux ir-reġjun kollu. Għal dawn ir-raġunijiet l-isem għandu, mid-dehra, jiġi rreġistrat bħala indikazzjoni ġeografika protetta.(9) Ir-Repubblika Taljana bagħtet lill-Kummissjoni applikazzjoni sabiex tirreġistra l-isem ta’ "Pane di Altamura" bħala denominazzjoni ta’ l-oriġini, immodifikata fejn tidħol l-applikazzjoni tal-bidu. Iż-żona ġeografika tal-produzzjoni tal-ħobż tkopri l-ħames muniċipalitajiet imsemmija hawn fuq u tikkonċidi, għalhekk, maż-żona ġeografika tal-produzzjoni tal-materja prima.(10) Ġaladarba ma ntlaħaq l-ebda ftehim bejn ir-Repubblika Taljana u r-Repubblika Portugiża fi żmien tliet xhur, il-Kummissjoni trid tieħu deċiżjoni skond il-proċedura stabbilita fl-Artikolu 15.(11) Il-Kummissjoni talbet l-opinjoni tal-Kumitat Xjentifiku tad-denominazzjonijiet ta’ l-oriġini, l-indikazzjonijiet ġeorafiċi u ċ-ċertifikati ta’ karattru speċjali. Il-Kumitat Xjentifiku esprima l-veduta illi "il-karatteristiċi ppreżentati fl-applikazzjoni għall-Pane di Altamura tirreferi kemm għall-muniċipalità ta’ Altamura u kemm għaż-żoni speċifiċi ‘il barra mill-muniċipalità fejn isiru wkoll il-produzzjoni, il-proċess u t-tħejjija. L-ambjent ġeografiku partikolari bil-fatturi tiegħu naturali u umani inerenti, il-kwalità tal-materja prima u l-produzzjoni kif ukoll it-tradizzjoni li tmur lura lejn iż-Żmenijiet tan-Nofs jistgħu jiġu preżunti li huma l-istess fiż-żona kollha inkluża fl-applikazzjoni". Il-Kumitat Xjentifiku sab illi l-applikazzjoni twettaq il-ħtiġiet iddikjarati fl-Artikolu 2(2)(a) tar-Regolament (KEE) Nru 2081/92. Żied illi l-użu ta’ l-isem ġeografiku tal-muniċipalità għalbiex tagħti l-isem lil żona ġeografika għal denominazzjoni ta’ l-oriġini li hija differenti u ddefinita għal dan il-għan huwa spiss aċċettabbli legalment meta ġġustifikat.(12) Il-Kummissjoni ħadet nota ta’ l-opinjoni konsultattiva tal-Kumitat Xjentifiku. Tikkunsidra illi l-ispjegazzjonijiet mressqa mill-awtoritajiet Taljani huma ammissibbli. Barra minn hekk, l-analiżi formali ta’ l-ispeċifikazzjoni tal-prodott li għandha x’taqsam ma l-isem "Pane di Altamura" ma żvelat l-ebda żball fl-istima.(13) L-isem għandu għalhekk jidħol fir-Reġistru tad-denominazzjonijiet ta’ l-oriġini protetti u ta’ l-indikazzjonijiet ġeografiċi protetti u minn issa ‘l quddiem għandu jiġi protett fil-Komunità kollha bħala denominazzjoni ta’ l-oriġini.(14) L-Anness I ma’ dan ir-Reolament jissupplimenta l-Anness mar-Regolament tal-Kummissjoni (KE) Nru 2400/96 [3], kif l-aħħar emendat bir-Regolament (KE) Nru 1257/2003 [4](15) Il-miżuri provvduti f’dan ir-Regolament huma skond l-opinjoni tal-Kumitat Regolatorju dwar l-Indikazzjonijiet Ġeografiċi Protetti u d-Denominazzjonijiet Protetti ta’ l-Oriġini,ADOTTAT DAN IR-REGOLAMENT:L-Artikolu 1L-isem fl-Anness I ma’ dan ir-Regolament jiġi miżjud ma’ l-Anness mar-Regolament (KE) Nru 2400/96 u mdaħħal fir- "Reġistru tad-denominazzjonijiet protetti" ta’ l-oriġini u ta’ l-indikazzjonijiet ġeografiċi protetti, iprovvdut bl-Artikolu 6(3) tar-Regolament (KEE) Nru 2081/92 bħala denominazzjoni protetta ta’ l-oriġini (PDO).L-elementi ewliena fl-ispeċifikazzjoni tal-prodott huma ddikjarati fl-Anness II. Dawn jieħdu l-post ta’ dawk ippubblikati fil-Ġurnal Uffiċjali tal-Komunitajiet Ewropej (ara n-nota 3 fil-qiegħ tal-paġna).L-Artikolu 2Dan ir-Regolament għandu jidħol fis-seħħ fil-20 jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-18 ta’ Lulju 2003.Għall-KummissjoniFranz FischlerMembru tal-Kummissjoni[1] ĠU L 208, ta’ l-24.7.1992, p. 1.[2] ĠU L 122, tas-16.5.2003, p. 1.[3] ĠU C 156, tat-30.5.2001, p. 10.[4] ĠU L 327, tas-17.12.1996, p. 11.--------------------------------------------------L-ANNESS IL-OĠĠETTI TA’ L-IKEL RIFERITI FL-ANNESS I MAR-REGOLAMENT (KEE) Nru 2081/92Il-Ħobż, prodotti tal-għaġina, kejkijiet, ħelu, biskotti/biskuttelli u xogħlijiet oħra tal-furnaraL-ITALJAIl-Pane di Altamura (PDO)--------------------------------------------------L-ANNESS IIIR-REGOLAMENT TAL-KUNSILL (KEE) Nru 2081/92L-APPLIKAZZJONI GĦAR-REĠISTRAZZJONI: L-ARTIKOLU 5PDO(X) PGI ()L-Applikazzjoni nazzjonali Nru 5/20001. Id-Dipartiment reponsabbli fl-Istat MembruL-Isem: | Ministero delle Politiche Agricole e Forestali |L-Indirizz: | Via XX Settembre 20, I-00187 Ruma |Tel. | (06) 481 99 68 |Nru tal-Fax: | (06) 42 01 31 26 |2. Il-Grupp applikant2.1 L-Isem: Consorzio per la tutela del Pane di Altamura2.2. L-Indirizz:Corso Umberto I 5, I-70022 Altamura (BA)2.3. Il-Komposizzjoni:Il-Furnara tal-kummerċ tas-sengħa3. It-tip tal-prodottĦobż - Klassi 2.4.4. L-Ispeċifikazzjoni(Il-ħtiġiet sommarji taħt l-Artikolu 4(2))4.1. L-IsemPane di Altamura4.2. Id-DeskrizzjoniIl-"Pane di Altamura" huwa prodott tal-furnar miksub mid-dqiq tas-smid tal-qamħ duru magħmul bit-tħin tal-qamħ duru tal-varjetajiet"appulo", "arcangelo","duilio" u"simeto" prodotti fiż-żona ddefinita fir-regoli tal-produzzjoni, użati waħedhom jew f’għaqda u jagħmlu mill-inqas 80 % tat-total, sakemm ikunu prodotti fiż-żona ddefinita tal-produzzjoni.Il-prodott jintgħamel bil-metodu tradizzjonali bl-użu tal-ħmira mill-għaġina qarsa, melħ tal-baħar u ilma.Meta jitqiegħed fis-suq irid ikollu l-karatteristiċi li ġejjin:- il-ħobżiet, li għandhom ir-riħa tfuħ karatteristika u jiżnu mhux inqas minn 0,5 kg, jiġu f’żewġ għamliet tradizzjonali; l-ewwel tip, magħrufa lokalment bħala"U sckuanète" (il-ħobża l-mitnija), li hija ħobża għolja magħmula mit-tinja tal-għaġina lejn iċ-ċentru miż-żewġ naħat tagħha u tinħema billi t-truf tal-ħobżiet ma jmissux ma’ xulxin; it-tieni tip, magħrufa lokalment bħala"a cappidde de prèvete" (il-kappell tal-qassis), li hija iktar baxxa u, mal-ħami t-truf tal-ħobżiet ma jmissux ma’ xulxin.- il-qoxra trid tkun mhux inqas minn 3 mm ħxuna; il-konsistenza tal-farka, li hija safra kulur it-tiben, għandha boċċi tal-arja ta’ daqs uniformi; l-indewwa ma tridx taqbeż it-33 %.4.3. Iż-żona ġeografikaIż-żona ġeografika ddefinita tal-produzzjoni tal-qamħ u tas-smid mitħun użati tikkomprendi l-muniċipalitajiet ta’ Altamura, Gravina di Puglia, Poggiorsini, Spinazzola u Minervino Murge fil-provinċja ta’ Bari, kif stabbilit fl-Artikolu 5 tar-regoli tal-produzzjni u murija fuq il-mappa miżjuda ma’ hawn.Iż-żona tal-produzzjoni tal-"Pane di Altamura" tikkonċidi mat-terriorju ddefinit hawn fuq, li fih waslet biex ikkonċentrat matul is-sekli tal-produzzjoni tal-prodott li oriġna fis-seklu 16 fil-muniċipalita ta’ Altamura. Il-fran għall-ħami tal-ħobż iridu preferibbilmenrt ikunu jaqbdu bl-injam jew bil-gass, bis-sħana applikata indirettament jew direttament, b’eċċezzjonijiet imħollija bil-liġi.4.4. Il-prova ta’ l-oriġiniL-oriġini tal-"Pane di Altamura" huwa marbut mat-tradizzjoni tal-bdiewa-kampanjoli taż-żona tal-produzzjoni.Element ewlieni tad-dieta ta’ l-abitanti tal-għoljiet fir-reġjun tal-Murgia, il-ħobż kien ippreżentat tradizzjonalment f’ħobżiet kbar (U sckuanète jew ħobża mitnija); il-għaġina kienet fil-biċċa l-kbira mħallta u magħġuna d-dar qabel ma tittieħed il-forn u tinħema fi fran pubbliċi, bl-implikazzjonijiet soċjali u kulturali li jmorru magħhom li jinħolqu minn din ir-rabta bejn l-isfera pubblika u dik privata.Il-furnar kien jimmarka l-inizjali tal-kap tal-familja fuq il-ħobżiet b’timbru ta’ l-injam jew tal-ħadid qabel ma jdaħħalhom fil-forn.Il-karatteristika ewliena tal-ħobż, li għadha tapplika sallum, kienet il-kwalità taż-żamma tiegħu għat-tul taż-żmien, kriterju sostanzjali għall-ikel biex isostni lill-kampanjoli u lir-rgħajja matul il-ġimgħa jew, iktar spiss, il-ħmistax-il jum li kienu jqatttgħu iżolati fuq irziezet imxerrda fuq il-għoljiet tar-reġjun tal-Murgia. Id-dieta tagħhom kienet tikkonsisti fl-intier tagħha jew f’parti minnha mill-ħobż imħawwar bil-melħ u biż-żejt u mbell fl-ilma jagħli. Sa nofs is-seklu l-ieħor it-toroq ta’ Altamura kienu jidwu ma’ l-ewwel dawl bil-għajta tal-furnar, jgħajjat lill-abitanti li l-ħobż ifuħ ħareġ mill-forn.Għalkemm tirrigwarda r-reġjun tal-Murgia iktar minn lil Altamura, l-ewwel riferiment għall-post ta’ l-oriġini tal-prodott jinsab fl-Ewwel Ktieb mill-ħames kotba ta’ Satiri ta’ Orazju. Huwa u jżur il-kampanja fejn kien qatta’ żgħożitu fir-rebbiegħa tas-sena 37 QK, il-poeta Ruman tkellem dwar il-ħobż bħala "l-aħjar ħobż bil-qabda li wieħed jista’ jsib, hekk tajjeb li l-vjaġġatur għaqli jieħu provvista minnu biex iservih għall-vjaġġ".L-istatut tradizzjonali tal-ħbiż tal-ħobż f’Altamura huwa limitat bl-istatuti muniċipali tal-belt tas-sena 1527 (l-iStatuti Municipali della città fatti nell’anno 1527) u l-Bollettino dell’Archivio-Biblioteca-Museo-Civico (1954, pp. 5-49) jagħti l-artikoli rilevanti dwar id-"Dazio del forno" (id-Dazju tal-forn) traskritti minn G. De Gemmis."Le carte di Altamura" (Codice Diplomatico Barese, 1935) fihom dokument li għandhom x’jaqsmu ma’ l-imposti tad-dazju jew l-eżenzjoni minnhom, traskritti minn A. Giannuzzi.Dokument ieħor li jmur lura għas-sena 1420 jeżenta lill-kleru ta’ Altamura mid-dazju fuq il-ħobż.Id-drawwa li l-ħobż jinħema fi fran pubbliċi titnissel mill-projbizzjoni fuq iċ-ċittadini "ta’ kull livell jew kondizzjon" i (di ogni stato o condizione) li jaħmu kull tip ta’ ħobż jew bigħa oħra tal-furnar fi djarhom, fuq penali ta’ multa, bl-impost daqs terz ta’ l-ispiża kollha tal-ħbiż tal-ħobż.Il-ħobżiet tipiċi moħmija bil-mod tradizzjonali għall-bdiewa, ir-rgħajja u l-familji tagħhom għalhekk żviluppaw fost soċjetà agrikola u li trabbi n-nagħaġ u u għadhom jiġu prodotti mill-furnara ta’ Altamura: huwa ħobż kbir prodott mid-dqiq tal-qamħ duru, il-ħmira, il-melħ u l-ilma u jinvolvi proċess f’ħames stadji: il-taħlita u l-għaġna tal-għaġina, il-għoti tal-għamla, it-tħollija li jogħla, il-għoti tas-sura u l-ħami f’forn bin-nar ta’ l-injam. Dawn il-karatteristiċi jiddistingwuh mit-tipi l-oħra ta’ ħobż.It-tħin tal-qamħ kien ukoll isir fl-intier tiegħu f’Altamura, fejn mill-inqas kienu jaħdmu 26 xogħol tat-tħin fis-seklu 17.Bħala konklużjoni, minkejja l-bidliet u l-addattamenti li saru, il-ħobż bħalissa moħmi f’Altamura fir-reġjun tal-Murgia jista’ jitqies bħala mnissel direttament mill-ħobż ta’ dawk il-bdiewa u r-rgħajja skond tradizzjoni tal-ħbiż tal-ħobż kampanjol maħbuż, li ssoktat mingħajr interuzzjoni miż-Żmenijiet tan-Nofs.L-oriġini tal-produzzjoni tal-PDO"Pane di Atamura" huwa ċċertifikat mill-korp ta’ l-ispezzjon riferit fil-punt 4.7, bla ħsara għall-konformità mal-ħafna ħtiġiet li jiltaqgħu magħhom il-produtturi interessati matul iċ-ċiklu kollu tal-produzzjoni.Meta jiġi konċess il-PDO, ir-regoli tal-produzzjoni jipprovdu għal:- il-listi tal-bdiewa li jipproduċu l-qamħ duru fiż-żona interessata, li jridu jiġu ppreżentati lill-muniċipalitajiet rilevanti fiż-żona ddefinita fil-punt 4.3,- il-listi tat-taħħana li jipproċessaw il-qamħ tal-produtturi tal-qamħ fiż-żona msemmija hawn fuq fi smid u dqiq għall-għemil tal-ħobż li jridu jiġu ppreżentati lill-muniċipalitajiet rilevanti,- lista tal-furnara li jipproduċu l-"Pane di Atamura" skond ir-regoli tal-produzzjoni ddikjarati fil-punt 4.5 hawn taħt, li trid tiġi ppreżentata lill-muniċipalità ta’ Altamura.Il-listi ta’ hawn fuq iridu jiġu ssottomessi lir-Regjun ta’ Apulia u lill-korp maħtur jew awtorizzat għalbiex iwettaq l-attivitajiet ta’ l-ispezzjon skond l-Artikolu 10 tar-Regolament (KEE) Nru 2081/92.Il-korp ta’ l-ispezzjon irid jiżgura wkoll illi l-għoti tal-ħmira, il-kwantitajiet ta’ l-ingredjenti u l-komposizzjoni ta’ l-għaġina wżata, il-proċedura u t-tul taż-żmien tal-għaġna, il-għoli, il-għamla u l-għoti tal-għamla mill-ġdid lill-ħobżiet, il-ħruġ mill-forn u t-tqegħid tal-ħobż fis-suq bil-marki rilevanti jikkonformaw mar-regoli deskritti fil-qosor fil-punt 4.5 hawn taħt.L-ilma li jrid jiġi wżat fil-għaġina juwa ċċertifikat mill-korp responsabbli mill-akwadott: irid jiġi analizzat darba fis-sena u jrid iħares il-kriterji ddikjarati fil-punt 4.5 hawn taħt u ċ-ċertifikati maħruġa mill-korp tal-ġestjoni jridu jiġu ppubblikati fil-muniċipju tal-muniċipalità ta’ Altamura.Il-korp ta’ l-ispezzjon irid ikun responsabbli wkoll li jiżgura illi l-qamħ użat għall-għemil tal-ħobż jissodisfa l-ħtiġiet fil-punt 4.5.4.5. Il-metodu tal-produzzjoniIl-qamħ użat għall-għemil tal-ħobż irid jissodisfa l-ħtiġiet li ġejjin:| Il-ħtiġiet ta' l-unità |Il-qamħ duru | |Il-piż elettroliku | 78 kg/hl |Il-Proteina (tot N × 5,70) | 11 % tal-materja niexfa |L-Irmied < | 2,2 % tal-materja niexfa |Il-Gluten niexef | 9,0 % tal-materja niexfa |Is-Smid mill-qamħ duru | |L-Indiċi tal-gluten < | 80 |L-Indiċi ta' l-isfar | 20 |Il-materja prima tikkonsisti minn smid mitħun mill-qamħ duru magħmul bit-tħin tal-qamħ duru tal-varjetajiet"appulo","arcangelo","duilio" u "simeto" imkabbra fiż-żona ddefinita fil-punt 4.3, użati waħedhom jew f’għaqda u jagħmlu mill-inqas 80 % tat-total, bil-bqija tkun magħmula minn varjetajiet oħra mkabbra f’din iż-żona.Il-karatteristiċi kimiċi u fiżiċi tal-qamħ u tas-smid iridu jkunu ċċertifikati u jridu jissodisfaw il-kriterji ddikjarati hawn fuq.Id-dqiq irid jiġi prodott bi proċessi tat-tħin li huma għal kollox fil-linja ta’ dawk applikati korrentement fiż-żona ta’ Altamura kif deskritt hawn taħt. L-imtieħen li joperaw fiż-żona msemmija hawn fuq huma mgħammra b’settijiet ta’ ċilindri ta’ l-azzar li jaħdmu b’veloċitajiet differenti imma progressivament simili. Iduru madwar 300 dawra kull minuta f’temperatura operattiva ta’ mhux iktar minn 40 °Ċ. Permezz ta’ l-azzjoni tiegħu ta’"ħfin", sett ieħor ta’ ċilindri jiftaħ il-biċċa l-kbira taċ-ċelloli tas-saff alewroniku tal-qamħ u jimla’ s-smid tal-qamħ duru b’żejt ta’ valur tar-raħs tal-qamħ.L-imtieħen li jipproċessaw is-smid huma lokati fiż-żona tal-produzzjoni tal-qamħ iddefinita fil-punt 4.3.Il-"Pane di Altamura" jiġi prodott kif ġej:Il-Għaġina1. Il-ħmira tintgħamel biż-żieda ta’ l-ingredjenti għal mill-inqas tliet darbiet tal-għaġina li tiffermenta, jiġifieri l-ilma u d-dqiq oħxon tal-qamħ duru (20 % tad-dqiq tal-qamħ duru wżat).2. Il-kwantitajiet u l-komposizzjoni tat-taħlita: 100 kg ta’ dqiq tal-qamħ duru jeħtieġu 20 kg (20 %) ħmira, 2 kg (2 %) melħ tal-baħar u madwar 60 litru (60 %) ilma f’temperatura ta’ 18 °Ċ.3. It-taħlit għandu jieħu 20 minuta, bl-użu ta’ magna li tagħġen b’dirgħajn mekkaniċi.L-ilma jrid iħares il-ħriġiet li ġejjin:- mingħajr kulur u ħieles mit-togħma u r-riħa,- ta’ temperatura ta’ bejn it-12 u l-15 °Ċ,- il-ph ta’ bejn 7 u 8,5,- l-ebusija totali ta’ bejn 14,5 u 15,5 GF,- il-kontenut tal-kalċju (Ca++) ta’ bejn is 46 u l-55 mg/l,- l-alkalinità(CaCOз) ta’ bejn il-130 u l-160 mg/l,- l-ebda joni nitriċi preżenti,- il-kontenut tas-sodju inqas minn minn 5 sa 6 mg/l,- il-kontenut tal-putassju bejn il-1,5 u t-3,5 mg/l,- l-ispori koliformi entrecoċċi fekali 0 nct/100 ml.Il-għoli u l-ewwel perjodu mħollija toqgħodĠaladarba l-għaġna tkun tlestiet, il-għaġina trid titgħatta b’biċċa drapp tal-qoton ta’ ħxuna mogħtija hekk li l-għaġina togħla f’temperatura uniformi. Il-għaġina mgħottija trid titħalla toqgħod għal mill-inqas 90 minuta.Il-għoti tal-għamla u t-tieni perjodu mħollija toqgħodĠaladarba tkun tlestiet il-fażi ta’ qabel, il-għaġina tintiżen u tingħata l-għamla bl-id f’ħobżiet hekk li tkun tista’ tiżviluppa qoxra fibruża. Titħalla toqgħod għal 30 minuta.Iktar għoti tal-għamla u t-tielet perjodu mħollija toqgħodIl-għaġina terġa’ tingħata l-għamla u mbagħad titħalla toqgħod għal 15-il minuta.Id-dħul fil-forn u l-ħamiQabel ma tinħema, kull ħobża (pagnotta) tiġi maqluba rasha ‘l isfel u tiddaħħal b’ġentilezza fil-forn bl-id. Preferibbilment il-forn irid ikun fih in-nar ta’ l-injam jew tal-gass u msaħħan indirettament u rid jilħaq it-temperatura ta’ 250 °Ċ. Il-fran imsaħħna direttament u wżati għalbiex jaħmu l-"Pane di Altamura" irid ikollhom in-nar ta’ l-injam tal-ballut.L-ewwel fażi tal-ħami ssir bil-bieba tal-forn miftuħa. Wara 15-il minuta, tingħalaq il-bieba u l-ħobż jinħema għal 45 minuta oħra.Il-ħruġ tal-ħobż mill-fornIl-bieba tal-forn titħalla miftuħa għal mill-inqas ħames minuti sabiex il-fwar jitħalla jiskappa, hekk li l-ħobż ikun jista’ jinxef u jrabbi l-qoxra. Imbagħad il-ħobżiet jinħarġu u jitqiegħdu fuq pjanċi ta’ l-injam.4.6. Ir-rabtaIl-ħobż huwa kkunsidrat "uniku" minħabba li huwa magħmul mill-aqwa qamħ duru u jiġi prodott f’ambjent b’karatteristiċi ġeografiċi u ambjentali speċjali li jikkaratterizzaw il-majjistral tar-reġjun tal-Murgia, bl-użu ta’ l-ilma tax-xorb normalment ikkunsmat fiż-żona.Iż-żona interessata hija biss parti mill-Apulia fejn il-karatterstiċi strutturali. ġeomorfoloġiċi u ambjentali huma qrib il-karatteristiċi oriġinli. Dawn il-fatturi huma kif ġej:- iż-żona qatt ma kienet taħt l-ilma,- il-għamliet u s-sistemi karstiċi huma rari kemm fuq l-art kif ukoll taħtha,- idrografija awtoktoma,- meta tidħol ġewwa s-sistema ta’ taħt l-art ta’ l-ilma, it-temperatura medja hija ta’ 12 °Ċ,- klima umida mesotermika Mediteranja,- ambjent asettiku b’riżultat ta’ preċipitazzjoni solida,- il-permjabbiltà tal-ħamrija 10-5 ÷ 10-6 ċm/sek,- il-komposizzjoni kimika tal-ħamrija.Mifruxa fuq iktar minn 44000 ettaru, Altamura hija ċ-ċentru l-iżjed ippopolat bil-qawwi u ekonomikament importanti fil-majjistral tar-reġjun tal-Murgia, li hija ż-żona ewlenija tat-tkabbir taċ-ċereali fl-Apulia wara l-Capitana; flimkien mat-tkabbir tan-nagħaġ, it-tkabbar taċ-ċereali huwa tradizzjonalment l-attività prinċipali ta’ l-attività produttiva tar-reġjun.Fil-belt ta’ Altamura, li tiftaħar bi tradizzjoni ta’ sekli tal-għemil tal-ħobż, jinsabu 35 forn bi produzzjoni ta’ kuljum tal-ħobż ta’ madwar 60 tunnellata metrika; wara li 20 % titwarrab għall-ħiġiet lokali, il-bqija tintbagħat lejn is-swieq prinċipali nazzjonali.Morfoloġikamnt u strutturalmenr, iż-żona tat-tkabbir taċ-ċereali tinsab fuq il-plateau ta’ l-Apulia, li ħelset milli titgħatta bil-baħar u dejjem kienet ‘il fuq mill-ilma mit-tmiem ta’ l-era Meżozojka sallum, pekuljarità għaż-żona billi hija l-parti waħdanija ta’ l-Apulia b’karatteristiċi li huma simili għall-karatteristiċi strutturali, ġeomorfoloġiċi u ambjentali oriġinali.It-tieni pekuljarità ambjentali toħroġ mill-fatt illi huma rari s-sistemi karstiċi tal-wiċċ u ta’ taħt l-art u b’konsegwenza ta’ dan ma għandhom l-ebda influwenza, jew influwenza ħafifa biss, fuq il-preżenza tan-network ta’ l-ilma ta’ taħt l-art.It-tielet pekuljarità toħroġ mill-idrografija awtoktonoma taż-żona fejn is-saff karstiku ta’ taħt l-art ta’ l-ilma jixrob biss proprozjon mill-ilma tax-xita li jaqa’ fuqha.It-temperatura medja tax-xita (madwar 12 °Ċ) mad-dħul fis-sistema ta’ l-ilma ta’ taħt l-art hija pekuljari għaż-żona.Il-klima fiż-żona hija kkaratterizzata minn sjuf niexfa u xtiewi bi preċipitazzjoni baxxa likwida u solida, b’ta’ l-aħħar bejn wieħed u ieħor bejn il-20 u l-35 ċm. Dan jgħin biex iżomm il-kondizzjonijiet asettiċi ambjentali.Nofs il-preċipitazzjoni likwida, li hija ta’ madwar 600 mm kull sena, tinxtorob taħt l-art, filwaqt li n-nofs l-ieħor tixorbu l-ħamrija tal-wiċċ.Minħabba l-karatteristiċi karstiċi żgħażagħ u mhux żviluppati, l-ilma li jifforma fil-qigħan tal-blat u l-prodotti tiegħu ta’ bidliet jingħataw lura lill-ħamrija tal-wiċċ bl-azzjoni kapillarja fil-perjodi taż-żmien tan-nixfa: dan il-fenomenu huwa pekuljari għaż-żona.Il-parametri ġeoloġiċi, idroloġiċi u meteoroloġiċi jgħinu jagħmlu l-ambjent naturali taż-żona interessata uniku.4.7. Il-korpi ta’ l-ispezzjonL-Isem: | Bioagricoop — Scrl |L-Indirizz: | Via Fucini 10, I-40033 Casalecchio di Reno (Bolonja) |4.8. Il-għoti tat-tikkettaIl-prodott imlesti jiġi ppakkeġġjat f’materjal termoformabbli mikroporu b’tikketta li tagħti:1. lista ta’ l-ingredjenti u l-isem tad-ditta;2. id-data sa meta għandu jinbigħ;3. il-marka.Alternattivament, jista’ jiġi ppreżentat mhux imgeżwer, sempliċement b’tikketta ta’ materjal organiku li jiddikjara dak imsemmi hawn fuq u l-kliem "Pane di Altamura".It-tikketti jridu juru l-marka fl-appendiċi li trid tkun akkumpanjata mid-denominazzjoni protetta ta’ l-oriġini.Is-simbolu grafiku jikkomprendi tarka Samnita maqsuma f’erba’ kwarti tnejn bi tnejn ħomor u bojod b’kuruna fuqha bil-kliem"Pane DOP di Altamura" bi tliet linji orizzontali jaqsmu ċ-ċentru tal-firxa ovali.L-ispeċifikazzjonijiet ta’ l-istampar tal-marka huma mogħtija hawn taħt:- ix-xogħol tan-nqix: 100 % pantone 323 cv,- Pane DOP di Altamura: Fonti Arial, daqs 71,1 tip ħoxna, wisa’ tal-burdura ovali 0,040,- l-assi maġġuri ta’ l-ovali 17,5 ċm,- l-assi minuri ta’ l-ovali 13-il ċm,- il-logo ma jridx ikun iżgħar minn 10 ċm x 7 ċm,- l-isfar: 100 % pantone isfar cv,- il-vjola: 100 % pantone 228 cv,- l-abjad: 100 % pantone trans. abjad cv,- l-aħdar: 100 % pantone 334 cv,- l-aħmar: 100 % pantone aħmar vivaċi cv,- il-burdura ta’ l-ovali: 100 % pantone vjola cv,4.9. Il-ħtiġiet nazzjonaliIn Numru tal-KE: G/IT/00136/2000.06.22Id-data ta’ meta ġiet irċevuta l-applikazzjoni sħiħa: tat-22.2.2001.--------------------------------------------------